Ένα πολύ ωραίο αυτόνομο ισόγειο σπίτι, σε έναν καταπράσινο κήπο! Οικοδέσποινα η γιαγιά του Παναγιώτη, η κυρία Αναστασία. Ευρύχωρο, με ωραία δωμάτια. Τα 2 κλιματιστικά καλύπτουν και δροσίζουν όλο το σπίτι. Η κουζίνα λίγο παλιά (όπως φαίνεται στις φωτογραφίες) με ολοκαίνουριο ψυγείο όμως. Σίτες σε όλα τα παράθυρα. Τέλεια βεράντα για να χαλαρώσεις. Γενικά ένα τέλειο σπιτάκι, δίπλα στην υπέροχη παραλία της Αφάντου.
Ένα μεγάλο πρόβλημα όμως: το σπίτι χρειάζεται απεντόμωση από επαγγελματικό συνεργείο. Από το σιφώνι της μπανιέρας έβγαιναν κάθε μέρα κατσαριδάκια ή και κατσαρίδες. Στην κουζίνα υπήρχαν δεκάδες μυρμήγκια και δεν μπορούσαμε να ακουμπήσουμε κανένα τρόφιμο χωρίς να περπατήσουν επάνω του. Έχω φωτογραφίες από τα έντομα. Επικοινωνήσαμε με τον Παναγιώτη αλλά μας απάντησε πως "έτσι είναι τα σπίτια στην εξοχή". Επιμείναμε και η λύση ήταν να μας δώσουν ένα Baygon spray και να μας πουν να βάζουμε τάπα στη μπανιέρα (πάλι περνούσαν τα μικρά κατσαριδάκια). Ψεκάζαμε αλλά το πρόβλημα παρέμεινε. Από τις 16 διανυκτερεύσεις, μόνο τις 2 τελευταίες μέρες δεν είχαμε κατσαριδάκια.
Δεν φύγαμε γιατί είχαμε ήδη αδειάσει όλα μας τα πράγματα και περιμέναμε πως θα δοθεί λύση.
Αν έκαναν απεντόμωση και δεν είχε τόσα ζωΰφια μέσα στο σπίτι, θα βαθμολογούσα με άριστα τη διαμονή μας.